На основу члана 10. став 2. Закона о безбедности саобраћаја на путевима („Службени гласник РС”, бр. 41/09, 53/10, 101/11, 32/13 – УС, 55/14, 96/15 – др. закон, 9/16 –УС, 24/18, 41/18, 41/18 – др. закон, 87/18, 23/19 и 128/20) и члана 42. став 1. Закона о Влади („Службени гласник РСˮ, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ**

**о ценама услуга које врши Агенција за безбедност саобраћаја**

**Предмет Уредбе**

**Члан 1.**

Овом уредбом утврђује се висина цена услуга које плаћају корисници услуга које врши Агенција за безбедност саобраћаја (у даљем тексту: Агенција).

**Цена услуга у поступку хомологације типа производа**

**Члан 2.**

Цена услуга које плаћају корисници услуга које се пружају у поступку оцене усаглашености са једнообразним техничким условима у складу са прописима о хомологацији износе:

|  |  |  |  |  |  |
| --- | --- | --- | --- | --- | --- |
| **UN/ECE**  **Прав.** | **Скраћени назив UN/ECE Правилника** | | **Цена услуга у динарима** | | |
| **Поступак хомологације** | **Поступак проширења хомологације** | **Поступак админист.**  **прoширења хомологације** |
| 1 | Фарови са сијалицама R2 | стаклено сочиво | 30.000,00 | 20.000,00 | 15.000,00 |
| 3 | Катадиоптери | | 30.000,00 | 20.000,00 | 15.000,00 |
| 4 | Светла регистарске таблице | | 25.000,00 | 16.000,00 | 12.500,00 |
| 5 | Заптивни фарови (SB) | стаклено сочиво | 30.000,00 | 20.000,00 | 15.000,00 |
| 6 | Показивачи правца | | 25.000,00 | 16.000,00 | 12.500,00 |
| 7 | Позициона, стоп и габаритна светла | | 25.000,00 | 16.000,00 | 12.500,00 |
| 8 | Фарови са сијалицама Hl, Н2… | стаклено сочиво | 30.000,00 | 20.000,00 | 15.000,00 |
| 9 | Бука возила на три точка | | 30.000,00 | 20.000,00 | 15.000,00 |
| 10 | Електромагнетна компатибилност | Моторна возила | 60.000,00 | 40.000,00 | 30.000,00 |
| Подсклопови | 25.000,00 | 16.000,00 | 12.500,00 |
| 11 | Чврстоћа брава и шарки | | 30.000,00 | 20.000,00 | 15.000,00 |
| 13 | Кочење возила | | 120.000,00 | 80.000,00 | 60.000,00 |
| 14 | Прикључци сигурносних појасева | | 30.000,00 | 20.000,00 | 15.000,00 |
| 18 | Заштита од неовлашћене употребе возила | | 30.000,00 | 20.000,00 | 15.000,00 |
| 19 | Предња светла за маглу | стаклено сочиво | 30.000,00 | 20.000,00 | 15.000,00 |
| 20 | Фарови са сијалицама Н4 | стаклено сочиво | 30.000,00 | 20.000,00 | 15.000,00 |
| 21 | Унутрашња опремљеност возила | | 55.000,00 | 36.000,00 | 23.000,00 |
| 23 | Светла за вожњу уназад | | 25.000,00 | 16.000,00 | 12.500,00 |
| 24 | Димност мотора и возила | део I или III | 60.000,00 | 40.000,00 | 30.000,00 |
| део II | 30.000,00 | 20.000,00 | 15.000,00 |
| 25 | Наслон за главу | | 30.000,00 | 20.000,00 | 15.000,00 |
| 26 | Истурење спољашњих делова возила | | 30.000,00 | 20.000,00 | 15.000,00 |
| 28 | Звучни сигнални уређаји | | 30.000,00 | 20.000,00 | 15.000,00 |
| 30 | Пнеуматици | | 30.000,00 | 20.000,00 | 15.000,00 |
| 35 | Распоред ножних команди | | 30.000,00 | 20.000,00 | 15.000,00 |
| 38 | Задња светла за маглу | | 25.000,00 | 16.000,00 | 12.500,00 |
| 39 | Брзиномери | | 30.000,00 | 20.000,00 | 15.000,00 |
| 41 | Бука мотоцикала | | 30.000,00 | 20.000,00 | 15.000,00 |
| 43 | Сигурносна стакла | | 36.000,00 | 24.000,00 | 18.000,00 |
| 48 | Уградња светлосне опреме | | 30.000,00 | 20.000,00 | 15.000,00 |
| 49 | Аерозагађење (део II) возила | | 30.000,00 | 20.000,00 | 15.000,00 |
| 50 | Сва светла осим фарова (мопеди и мотоцикли) | | 25.000,00 | 16.000,00 | 12.500,00 |
| 51 | Бука возила са више од три точка | т. 6.2 | 30.000,00 | 20.000,00 | 15.000,00 |
| прилог 5 т.1.1 | 30.000,00 | 20.000,00 | 15.000,00 |
| прилог 5 т.1.2 | 60.000,00 | 40.000,00 | 30.000,00 |
| 53 | Уградња светлосне опреме – мотоцикли | | 30.000,00 | 20.000,00 | 15.000,00 |
| 54 | Пнеуматици – привредна возила | | 30.000,00 | 20.000,00 | 15.000,00 |
| 55 | Вучни уређаји | | 30.000,00 | 20.000,00 | 15.000,00 |
| 56 | Фарови за мопеде | | 25.000,00 | 16.000,00 | 12.500,00 |
| 57 | Фарови за мотоцикле | стаклено сочиво | 30.000,00 | 20.000,00 | 15.000,00 |
| 58 | Задњи заштитни уређај | | 30.000,00 | 20.000,00 | 15.000,00 |
| 59 | Заменљиви издувни системи | т. 6.3 | 40.000,00 | 27.000,00 | 20.000,00 |
| тачка 6.4.1 | 40.000,00 | 27.000,00 | 20.000,00 |
| тачка 6.4.2 | 65.000,00 | 44.000,00 | 33.000,00 |
| 63 | Бука мопеда | | 30.000,00 | 20.000,00 | 15.000,00 |
| 65 | Специјална светла за упозорење | | 25.000,00 | 16.000,00 | 12.500,00 |
| 68 | Мерење максималне брзине | | 30.000,00 | 20.000,00 | 15.000,00 |
| 73 | Бочна заштита | | 30.000,00 | 20.000,00 | 15.000,00 |
| 75 | Пнеуматици – L категорија | | 30.000,00 | 20.000,00 | 15.000,00 |
| 78 | Кочење – L категорија | | 45.000,00 | 30.000,00 | 23.000,00 |
| 84 | Потрошња горива возила | | 30.000,00 | 20.000,00 | 15.000,00 |
| 85 | Мерење нето снаге мотора | | 45.000,00 | 30.000,00 | 23.000,00 |
| 90 | Заменски кочни делови | | 45.000,00 | 30.000,00 | 23.000,00 |
| 105 | ADR возила | | 25.000,00 | 16.000,00 | 12.500,00 |
| 110 | Возила на КПГ (део II) | | 30.000,00 | 20.000,00 | 15.000,00 |
| 112 | Фарови са сијалицама | стаклено сочиво | 30.000,00 | 20.000,00 | 15.000,00 |

Цена услуга које се наплаћују у поступку проширења хомологације утврђене у ставу 1. овог члана важе и за услуге које се пружају у поступку контроле саобразности хомологованог типа производа, односно поступку контроле саобразности производње хомологованог типа производа.

**Члан 3.**

Цена услуга обраде документације за хомологације типа производа износи 3.300,00 динара.

Цена услуга обраде документације за проширење хомологације типа производа износи 1.650,00 динара.

Цена услуга издавања потврде о усклађености при контроли саобразности производње хомологованог типа производа износи 15.000 динара.

**Издавање овлашћења правним лицима за хомологациона испитивања и/или контролу саобразности**

**Члан 4.**

Цена услуга издавања овлашћења правним лицима за хомологациона испитивања и/или контролу саобразности по једном УН/ЕЦЕ правилнику до укупно 5 УН/ЕЦЕ правилника истовремено износи 50.000,00 динара, а по једном УН/ЕЦЕ правилнику за преко 5 УН/ЕЦЕ правилника истовремено износи 35.000,00 динара.

**Цена услуга обављања послова контроле саобразности нових возила, опреме и делова са прописима о хомологацији и Законом о безбедности саобраћаја на путевима**

**Члан 5.**

Цена услуга обављања послова контролe саобразности нових возила, опреме и делова:

|  |  |  |  |  |
| --- | --- | --- | --- | --- |
| **НАЗИВ ПРОИЗВОДА** | **Цена у динарима** | | | |
| **Поступка контроле саобразности типа производа са прописима о хомологацији** | | **Поступка контроле саобразности типа производа са прописаним условима** | |
| **Поступак контроле саобразности** | **Поступак проширења контроле саобразности** | **Поступак контроле саобразности** | **Поступак проширења контроле саобразности** |
| Мопеди (врста L1) | 10.000,00 | 5.000,00 | 10.000,00 | 5.000,00 |
| Мотоцикли, трицикли и четвороцикли (врста L2/L3/L4/L5/L6/L7) | 13.000,00 | 6.500,00 | 13.000,00 | 6.500,00 |
| Путничка / Лака теретна возила (врсте M1/N1) | 26.000,00 | 13.000,00 | 26.000,00 | 13.000,00 |
| Аутобуси / Средња и тешка теретна возила (врсте M2,3/N2,3) | 32.000,00 | 16.000,00 | 32.000,00 | 16.000,00 |
| Прикључна возила (врста О1,2) | 13.000,00 | 6.500,00 | 13.000,00 | 6.500,00 |
| Прикључна возила (врста О3,4) | 22.000,00 | 11.000,00 | 22.000,00 | 11.000,00 |
| Трактори (врсте Т) | 22.000,00 | 11.000,00 | 22.000,00 | 11.000,00 |
| Мотокултиватори  (врсте Tm) | 15.000,00 | 7.500,00 | 15.000,00 | 7.500,00 |
| Опрема и делови | 7.000,00 | 3.500,00 | 7.000,00 | 3.500,00 |
| Прикључна возила за трактор (врсте R) | 13.000,00 | 6.500,00 | 13.000,00 | 6.500,00 |

Цене услуга из става 1. овог члана умањују се за 15% oд цена наведених у табели ако се послови контроле саобразности врше на име другог увозника, код увоза истог типа, варијанте и верзије возила по једном захтеву, а на основу сагласности носиоца документације, с тим што умањење важи једнократно.

Цена услуга које се наплаћују у поступцима проширења контроле саобразности утврђених у ставу 1. овог члана важе и за услуге које се пружају у поступцима контроле саобразности појединачно произведеног возила.

Цена услуга које се наплаћују у поступцима контроле саобразности трактора врсте Т утврђених у ставу 1. овог члана важе и за услуге које се пружају у поступцима контроле саобразности појединачно произведеног возила врсте К5а и К5б.

**Члан 6.**

Цена услуге издавања уверења (потврде) о појединачном одобрењу возила износи 3.000,00 динара.

Цена услуге издавања уверења (потврде) о одобрењу типа возила, опреме и делова износи 6.000,00 динара.

Цена услуге издавања проширења, односно продужења уверења (потврде) о одобрењу типа возила, опреме и делова износи 3.000,00 динара.

**Издавање потврде за „норму еуро 3ˮ за употребљавано возило**

**Члан 7.**

Цена услуга обављања послова издавања потврда за „норму еуро 3ˮ за употребљавано моторно возило износи 3.000,00 динара.

Цена услуга у вези са организовањем обуке и спровођењем испита знања из области безбедности саобраћаја за возаче којима је одузета возачка дозвола

Члан 8.

Цена услуга организовања обуке из безбедности саобраћаја за возаче којима је одузета возачка дозвола износи 25.000,00 динара.

Цена услуга полагања испита знања из безбедности саобраћаја за возаче којима је одузета возачка дозвола износи 15.000,00 динара.

Цена услуга издавања уверења о положеном испиту знања из безбедности саобраћаја за возаче којима је одузета возачка дозвола износи 3.000,00 динара.

**Цена услуга у вези са сертификацијом лица која спроводе обуке, односно семинаре унапређења знања**

**Члан 9.**

Цена услуга сертификације лица која спроводе обуке, односно семинаре унапређења знања износи 25.000,00 динара.

Цена услуга издавања сертификата из става 1. овог члана износи 5.000,00 динара.

Цена услуга које се односе на радионице за тахографе

Члан 10.

Цена услуга утврђивања испуњености услова за издавање дозволе радионици за тахографе износи 110.000,00 динара.

Цена услуга утврђивања испуњености услова за продужење важења дозволе радионици за тахографе износи 80.000,00 динара.

Цена обрасца уверења о исправности тахографа износи 300,00 динара.

Цена услуга утврђивања испуњености услова за измену дозволе радионице за тахографе износи 80.000,00 динара.

**Цене услуга у вези са полагањем испита и похађањем семинара из области тахографа**

**Члан 11.**

Цена услуга полагања испита за техничара из области познавања, испитивања и уградње тахографа износи 15.000,00 динара.

Цена услуга издавања уверења о положеном испиту за техничара из области познавања, испитивања и уградње тахографа износи 3.000,00 динара.

Цена услуга издавања лиценце техничару за обављање послова у радионици за тахографе износи 5.000,00 динара.

Цена услуга присуства семинару унапређења знања за техничара у радионици за тахографе износи 10.000,00 динара.

Цена услуга издавања сагласности на наставни план семинара унапређења знања за техничара у радионици за тахографе износи 100.000,00 динара.

**Цене услуга одобрења типа тахографа, дела тахографа, модела тахографског листића или тахографске картице**

**Члан 12.**

Цена услуга издавања одобрења типа тахографа, дела тахографа, модела тахографског листића или тахографске картице износи 60.000,00 динара.

Цена услуга издавања додатног одобрења типа тахографа, дела тахографа, модела тахографског листића или тахографске картице износи 30.000,00 динара.

**Цена услуга у вези са спровођењем стручног испита, организовањем семинара унапређења знања и провером знања за предавача теоријске обуке у обуци возача**

**Члан 13.**

Цена услуга организовања припремне наставе за предавача теоријске обуке износи 30.000,00 динара.

Цена услуга полагања стручног испита за предавача теоријске обуке износи 15.000,00 динара.

Цена за услугу издавања дозволе (лиценце) за предавача теоријске обуке износи 5.000,00 динара.

Цена услуга организовања семинара унапређења знања за предавача теоријске обуке износи 10.000,00 динара.

**Цена услуга у вези са организовањем семинара унапређења знања и провере знања за инструктора вожње**

**Члан 14.**

Цена услуга издавања дозволе (лиценце) за инструктора вожње износи 5.000,00 динара.

Цена услуга организовања семинара унапређења знања за инструктора вожње износи 10.000,00 динара.

**Цена услуга у вези са спровођењем стручног испита за испитивача, организовањем семинара унапређења знања и провером знања за испитивача на возачком испиту**

**Члан 15.**

Цена услуге организовања припремне наставе за испитивача износи 30.000,00 динара.

Цена услуга полагања стручног испита за испитивача износи 15.000,00 динара.

Цена услуга издавања дозволе (лиценце) за испитивача износи 5.000,00 динара.

Цена услуга организовања семинара унапређења знања за испитивача износи 10.000,00 динара.

**Цена услуга у вези са организовањем обуке и организовањем и спровођењем стручног испита за возача трамваја**

**Члан 16.**

Цена услуга организовања обуке за возача трамваја износи 5.000,00 динара.

Цена услуга полагања стручног испита за возача трамваја износи 15.000,00 динара.

Цена услуга издавања дозволе за управљање трамвајем износи 5.000,00 динара.

**Цена услуга у вези са организовањем обуке и организовањем и спровођењем стручног испита за управљање туристичким возом**

**Члан 17.**

Цена услуга организовања обуке за возача туристичког воза износи 5.000,00 динара.

Цена услуга полагања стручног испита за возача туристичког воза износи 15.000,00 динара.

Цена услуга издавања дозволе за возача туристичког воза износи 5.000,00 динара.

**Цена услуга у вези са организовањем обавезне и периодичне обуке за професионалне возаче и издавањем сертификата о стручној компетентности (СРС) и квалификационе картице возача.**

**Члан 18.**

Цена услуге организовања обавезне обуке за стицање СРС износи 5.000,00 динара.

Цена услуга организовања семинара унапређења знања за професионалног возача износи 2.500,00 динара.

Цена услуга полагања стручног испита за професионалног возача износи 15.000,00 динара.

Цена услуга издавања квалификационе картице возача износи 5.000,00 динара.

Цена услуге издавања сертификата о стручној компетентности СРС износи 1.000,00 динара.

**Цена услуга које се односе на правна лица која спроводе обуку за стицање сертификата о стручној компетентности (СРС)**

**Члан 19.**

Цена услуге утврђивања испуњености услова за издавање дозволе за спровођење обуке за стицање СРС износи 110.000,00 динара.

Цена услуге утврђивања испуњености услова за продужење важења дозволе за спровођење обуке за стицање СРС износи 80.000,00 динара.

Цена услуге утврђивања испуњености услова за измену дозволе за спровођење обуке за стицање СРС износи 80.000,00 динара.

Цена услуге издавања/продужења/измене дозволе правном лицу које спроводи обуку за стицање СРС износи 5.000,00 динара.

**Цена услуга у вези са испитивањем возила**

**Члан 20.**

Цена услуга утврђивања услова за овлашћено правно лице у вези са испитивањем возила и издавањем потврда о исправности уређаја за погон возила на алтернативна горива износи 110.000,00 динара.

Цена услуга увида у техничку документацију и издавање одобрења преправке возила износи 20.000,00 динара.

Цена услуга обраде документације за испитивање преправљених возила износи 3.300,00 динара.

Цена услуга издавања уверења о испитивању возила износи 3.000,00 динара.

Цена услуга издавања потврде о исправности уређаја и опреме за погон возила на течни нафтни гас износи 3.000,00 динара.

Цена услуга издавања образаца потврде о исправности уређаја и опреме за погон возила на течни нафтни гас или компримовани природни гас износи 300,00 динара.

Изузетно, цена услуга обраде документације за испитивање возила из става 4. овог члана не плаћа се приликом испитивања:

1. преправке возила уградњом/изградњом уређаја и опреме за погон возила на алтернативна горива;
2. преправке возила уградњом уређаја за спајање вучног и прикључног возила;
3. преправке возила изградњом дуплих команди;
4. преправке возила уградњом уређаја (команди) за управљање возилом лица са инвалидитетом;
5. преправке возила накнадним пресвлачењем стакала возила унутрашњом пластичном превлаком;
6. возила за која нису познати или су погрешно уписани технички подаци у саобраћајној дозволи;
7. свих врста преправки за које Агенција не врши преглед документације.

Цена услуга утврђивања услова на испитном месту већ овлашћеног правног лица у вези са испитивањем возила и издавањем потврда о исправности уређаја за погон возила на алтернативна горива износи 30.000,00 динара.

Цена услуге испитивања возила од стране Агенције за возила чија дозвољена маса не прелази 3.5 t износи 15.000,00 динара.

Цена услуге испитивања возила од стране Агенције за возила чија дозвољена маса прелази 3.5 t износи 30.000,00 динара.

**Цена услуга у вези са коришћењем базе података о техничким карактеристикама возила**

**Члан 21.**

Цена услуга у вези са коришћењем базе података о техничким карактеристикама возила износи 5.000,00 динара месечно.

**Цена услуга које се односе на правна лица која спроводе обуку и семинаре за унапређење знања контролора техничког прегледа**

**Члан 22.**

Цена услуга утврђивања испуњености услова за издавање дозволе за спровођење обуке и семинара за унапређење знања контролора техничког прегледа по свакој пријављеној адреси за спровођење обуке и семинара унапређења знања износи 110.000,00 динара.

Цена услуга утврђивања испуњености услова за продужење важења дозволе за спровођење обуке и семинара за унапређење знања контролора техничког прегледа по свакој пријављеној адреси за спровођење обуке и семинара унапређења знања износи 80.000,00 динара.

Цена услуга утврђивања испуњености услова за измену дозволе за спровођење обуке и семинара за унапређење знања контролора техничког прегледа по свакој пријављеној адреси за спровођење обуке и семинара унапређења знања износи 80.000,00 динара.

Цена услуга издавања/продужења/измене дозволе правном лицу које спроводи обуку и семинаре за унапређење знања контролора техничког прегледа по свакој пријављеној адреси за спровођење обуке и семинара унапређења знања износи 5.000,00 динара.

**Цена услуга у вези са организовањем обуке, организовањем семинара унапређења знања и вештина, полагањем испита и издавањем лиценце за контролора техничког прегледа**

**Члан 23.**

Цена услуга организовања обуке за контролора техничког прегледа износи 3.000,00 динара.

Цена услуга полагања стручног испита за контролора техничког прегледа износи 15.000,00 динара.

Цена услуга издавања дозволе (лиценце) за контролора техничког прегледа износи 5.000,00 динара.

Цена услуга организовања семинара унапређења знања и вештина за контролора техничког прегледа износи 3.000,00 динара.

Цена услуга сертификације извођача садржаја обуке и семинара за унапређењe знања и вештина за контролора техничког прегледа износи 25.000,00 динара.

Цена услуга издавања сертификата из става 5. овог члана износи 5.000,00 динара.

**Цена услуга у вези са утврђивањем испуњености услова за издавање дозволе за спровођење стручног оспособљавања, односно стручног усавршавања ревизора,** **односно проверавача**

**Члан 24.**

Цена услуга утврђивања испуњености услова за издавање дозволе за спровођење стручног оспособљавања, односно стручног усавршавања ревизора, односно проверавача износи 110.000,00 динара.

**Цена услуга у вези са организовањем стручног оспособљавања за полагање стручног испита за ревизора, односно проверавача, стручног усавршавања и полагања испита провере знања за ревизора, полагања стручног испита и испита провере знања за ревизора, односно проверавача и издавања лиценце за ревизора, односно проверавача**

**Члан 25.**

Цена услуга организовања стручног оспособљавања за полагање стручног испита за ревизора, односно проверавача, и стручног усавршавања и полагања испита провере знања за ревизора, односно проверавача износи 5.000,00 динара.

Цена услуга полагања стручног испита за ревизора, односно проверавача износи 15.000,00 динара.

Цена услуга полагања испита провере знања за ревизора, односно проверавача износи 15.000,00 динара.

Цена услуга издавања лиценце за ревизора, односно проверавача износи 5.000,00 динара.

**Цена услуга у вези са похађањем програма стручног оспособљавања лица за полагање стручног испита за ревизора, односно проверавача**

**Члан 26.**

Цена услуга похађања програма стручног оспособљавања лица за полагање стручног испита за ревизора, односно проверавача износи 200.000,00 динара.

Цена услуга похађања програма стручног оспособљавања лица за полагање стручног испита за проверавача износи 100.000,00 динара.

**Цена услуга у вези са похађањем програма стручног усавршавања ревизора, односно проверавача, за полагање испита провере знања за ревизора, односно проверавача и похађање програма стручног усавршавања проверавача, за полагање испита провере знања за проверавача**

**Члан 27.**

Цена услуга похађања програма стручног усавршавања ревизора, односно проверавача, за полагање испита провере знања за ревизора, односно проверавача износи 20.000,00 динара.

Цена услуга похађања програма стручног усавршавања проверавача, за полагање испита провере знања за проверавача износи 10.000,00 динара.

**Завршне одредбе**

**Члан 28.**

Даном ступања на снагу ове уредбе престаје да важи Уредба о ценама услуга које врши Агенција за безбедност саобраћаја („Службени гласник РСˮ, бр. 121/12 и 39/16).

**Члан 29.**

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-7691/2021

У Београду, 26. августа 2021. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |